16 കാരിയെ പീഡിപ്പിച്ച് നഗ്നദൃശ്യം പകര്ത്തി ഒരാള് അറസ്റ്റില് പീരുമേട്: 16 വയസുകാരിയെ പീഡിപ്പിച്ച കേസില് ഒരാള് അറസ്റ്റില്. വണ്ടിപ്പെരിയാര് പോലീസ് സ്റ്റേഷന് പരിധിയിലാണ് സംഭവം. പശുമല തവാരണ ലയത്തില് താമസിക്കുന്ന ഷിബുവാ 43 ണ് അറസ്റ്റിലായത്. ചൈല്ഡ്ലൈനില് ലഭിച്ച പരാതിയെ തുടര്ന്നാണ് അറസ്റ്റ്. സമീപത്ത് താമസിക്കുന്ന പെണ്കുട്ടിയെ ഭീഷണിപ്പെടുത്തി നഗ്നചിത്രം പകര്ത്തുകയും ചെയ്തതായി പരാതിയിലുണ്ട്. ആറ് മാസങ്ങള്ക്ക് മുമ്ബാണ് കേസിനാസ്പദമായ സംഭവം ഉണ്ടായത്. പ്രതി പെണ്കുട്ടിയുടെ നഗ്നഫോട്ടോ മറ്റു ചിലരെ കാണിക്കുകയും ചെയ്തിരുന്നു. ഇതോടെയാണ് പീഡന വിവരം പുറത്തുവന്നത്. തുടര്ന്ന് ഇടുക്കി ചൈല്ഡ് ലൈന് കുട്ടികള്ക്കെതിരായ അതിക്രമത്തില് കേസെടുക്കുകയും വണ്ടിപ്പെരിയാര് പോലീസിനു കൈമാറുകയും ചെയ്തു. കുട്ടികള്ക്കെതിരായ അതിക്രമം, ഐ.ടി ആക്റ്റ്്, അറിഞ്ഞുകൊണ്ട് കുറ്റകൃത്യം ചെയ്യുക തുടങ്ങിയ വകുപ്പുകളിലാണ് കേസെടുത്തിരിക്കുന്നത്. പ്രതിയെ ഇന്ന് കോടതിയില് ഹാജരാക്കും.